Når Aalborg DH starter op efter sommerferien til sæsonen 2012/13 vil der være et nyt, men velkendt ansigt at finde på banen. Sandra Kjær vender nemlig tilbage efter at have spillet en årrække i bl.a. Horsens og Silkeborg-Voel. Aalborg DH og Sandra Kjær har underskrevet en 3-årig aftale. Hun vil komme til at dække højre back, hvor Aalborg DH i denne sæson har været sårbare. Direktør Lars Steffensen er tilfreds med, at Sandra Kjær vender tilbage. - Det er altid dejligt at byde vores gamle spillere velkommen tilbage, og vi er naturligvis også rigtig glade for, at Sandra vender tilbage efter at have tilbragt sine ungdomsåre her i klubben. Vi håber, at hun får en vigtig rolle på holdet med hendes hårde skud og gode overblik, siger Lars Steffensen. Aalborg DH siger fra næste sæson farvel til tre andre spillere, nemlig Iben Due, Cecilie Skovgaard og Nicoline Skals.

Referat:
Sandra Kjær vender tilbage til Aalborg DH fra næste sæson.[b]
[/b]